Stagflacija
<s>Stagflacija je stanje privrede koje karakteriše opšti skok cena (Inflacija) uz pad proizvodnje.</s><s>Odatle i dolazi ime ove pojave, stagnacija + inflacija = stagflacija.</s>

<s>Postoje dvije „škole“ mišljenja zbog čega dolazi do stagflacije.</s><s>Jedan je kada dođe do povećane tražnje određenog resursa (te stoga i rasta cijene istog) a čija nestašica u isto vrijeme izaziva i pad proizvodnje.</s><s>Kao primjer se navodi skok cijena nafte na svjetskom tržištu 1973. godine, jer je poznato da cijena nafte ulazi u cijenu gotovo svakog proizvoda, dok je zbog nedostatka iste pala proizvodnja.</s><s>Ovdje je upitna efikasnost mjera i instrumenata koji se koriste za zaštitu od inflacije, jer oni direktno utiču na stanje privrede i slobodno tržište (npr. administrativne cijene).</s><s>Drugi primjer je kombinovani efekat instrumenata koje koristi narodna banka (štampanje gotovog novca koje izaziva inflaciju) zajedno sa mjerama ekonomske politike koje sprovodi vlada (pretjerano uplitanje na tržište rada i cijene, što dovodi do pada proizvodnje).</s><s>Zajedno, ovo dovodi do pada vrijednosti domaće monete koje nije propraćeno rastom proizvodnje, što dovodi do stagflacije.</s>

<s>Dvije glavne škole ekonomije (Kejnzijanska i Čikaška) su imale različite poglede u vezi stvari koje izazivaju stagflaciju.</s><s>Kejnzijanci su zastupali viđenje koje se oslanjalo na tzv. Filipsovu krivu, istorijski koncept u ekonomiji, gdje postoji tzv. Trade off inflacije i nezaposlenosti, gdje povećanje inflacije dovodi do smanjenja nezaposlenosti, i obrnuto.</s><s>Ta teorija je doživjela krah početkom sedamdesetih u Americi, upravo pojavom stagflacije.</s><s>Sa druge strane Čikaška škola (Monetaristi), na čelu sa Fridmenom i Felpsom zastupala viđenje o takozvanoj prirodnoj stopi nezaposlenosti.</s><s>Monetarijance i njihova shvatanja o liberalnom i deregulisanom tržištu je takođe demantovala stvarnost krizom svjetskog finansijskog tržišta koje je počelo krizom tržišta nekretnina u SAD 2007. godine.</s>

<s>Literatura</s>

<s></s>

<s>Inflacija</s>

